നേപ്പാൾ രാജകുടുംബത്തിന്റെ കൂട്ടക്കൊല
2001 ജൂൺ 1 നാണ് നേപ്പാൾ രാജകുടുംബത്തിന്റെ കൂട്ടക്കൊല അരങ്ങേറിയത്. നേപ്പാൾ രാജകുടുംബത്തിന്റെ നാരായൺഹിതി റോയൽ പാലസ് സമുഛയത്തിലെ ത്രിഭുവൻ സദൻ കൊട്ടാരത്തിലാണ് കൂട്ടക്കൊല അരങ്ങേറിയത്. ബീരേന്ദ്ര രാജാവും ഐശ്വര്യ രാജ്ഞിയുമുൾപ്പെടെ 10 പേരാണ് കൊട്ടാരത്തിൽ നടന്ന സൽക്കാരത്തിനിടെ കൊല്ലപ്പെട്ടത്. നിയമപ്രകാരമുള്ള അടുത്ത അവകാശിയും സംഭവത്തിലെ ആരോപണവിധേയനുമായ പ്രിൻസ് ഗ്യാനേന്ദ്ര അടുത്ത രാജാവായി സ്വയം അവരോധിതനായി. കൊലക്കുറ്റം ആരോപിക്കപ്പെട്ട പ്രിൻസ് ദീപേന്ദ്ര രാജപദവിയിൽ അബോധാവസ്ഥയിൽ 3 ദിവസം കഴിഞ്ഞ ശേഷം ആശുപത്രിയിൽ മരണത്തിനു കീഴടങ്ങുകയും ചെയ്തു.